микотоксини, включително афлатоксини, в храните са определени с Регламент (ЕО) No 1881/2006 на Комисията
 10
 , а във фуражите — с Директива 2002/32/ЕО на Европейския парламент и на Съвета
 11
 . Максимално допустимите граници на остатъчни вещества от пестициди са определени с Регламент No 396/2005 на Европейския парламент и на Съвета
 12
 . Референтната лаборатория на Европейския съюз за диоксини и полихлорирани бифенили (PCB) в храни и фуражи извърши проучване за корелацията между пентахлорофенол (PCP) и диоксини в замърсена гума гуар от Индия. От проучването може да се направи заключение, че гумата гуар със съдържание на PCP, което е под максимално допустимaта границa на остатъчни вещества (МДГОВ) от 0,01 mg/kg, няма недопустимо високо съдържание на диоксини. Поради това спазването на МДГОВ при PCP гарантира в конкретния случай високо равнище на защита на човешкото здраве и по отношение на диоксините.
 (14)Във връзка с посочените в съображение 13 правила разпоредбите относно вземането на проби и анализите за контрол на микотоксини, включително афлатоксини, в храните са установени с Регламент (ЕО) No 401/2006 на Комисията
 13
 , а във фуражите — с Регламент (ЕО) No 152/2009 на Комисията
 14
 . Разпоредбите относно вземането на проби за официалния контрол на остатъчни вещества от пестициди са установени с Директива 2002/63/ЕО на Комисията
 15
 . С оглед осигуряване на единни методи за вземане на проби и лабораторни анализи в трети държави и в държавите членки, вземането на проби и анализите на храни и фуражи, които се изискват по силата на настоящия регламент, следва да се извършват в съответствие с гореспоменатите правила на Съюза относно вземането на проби и анализите както в третите държави, така и в държавите членки.
 (15)Освен това, за да се осигурят еднообразни процедури на вземане на проби и аналитични референтни методи за контрол на Salmonella в храните — предмет на настоящия регламент в третите държави и в държавите членки, с настоящия регламент следва да се установят такива процедури за вземане на проби и аналитични референтни методи.
 (16)Образци на официалните сертификати за въвеждането в Съюза на определени храни и фуражи са установени в регламенти за изпълнение (ЕС) No 884/2014, (ЕС) 2015/175, (ЕС) 2017/186 и (ЕС) 2018/1660 на Комисията. За да се улесни извършването на официалния контрол при въвеждането в Съюза, целесъобразно е да се определи единен образец на официален сертификат за въвеждане в Съюза на храни и фуражи, които са обект на специални условия за въвеждане в Съюза съгласно настоящия регламент.
 (17)Посочените официални сертификати следва да се издават или на хартия, или в електронна форма. Поради това в допълнение към изискванията, посочени в дял ІІ, глава VII от Регламент (ЕС) 2017/625, е целесъобразно да се определят общи изисквания по отношение на издаването на официални сертификати и в двата случая. За тази цел в член 90, буква e) от Регламент (ЕС) 2017/625 се съдържат разпоредби за установяване от страна на Комисията на правила за издаване на електронни сертификати и за използването на електронен подпис включително по отношение на официалните сертификати, издавани в съответствие с настоящия регламент. Освен това в настоящия регламент следва да се включат разпоредби